સંજય મૌર્ય અને ચિની રાવલ ફિલ્મમાં મુખ્ય ભૂમિકામાં છે, જેનું શૂટિંગ હાલ કચ્છમાં ચાલી રહ્યું છે. યો…યો…ગુજરાતી તરીકે જાણીતા બ્રહ્મા રાવલ પણ આ ફિલ્મ સાથે સંકળાયેલા છે. બ્રહ્મા કહે છે કે, “એક એન્જિનિયરીંગ કૉલેજમાં થતા રેગિંગ અને તેની વિવિધ અસરોનો ઘટનાક્રમ આ ફિલ્મમાં દર્શાવવામાં આવ્યો છે. આ ફિલ્મને હોરર અને થ્રિલર બનાવી કંઈક નવું આપવાનો પ્રયાસ તો કરાયો જ છે તદુપરાંત કોમેડીના એક નવા સ્વરૂપનો પરિચય પણ કરાવવામાં આવ્યો છે.” ફિલ્મનું શૂટિંગ પૂર્ણ થતા તેની રિલીઝની જાહેરાત કરવામાં આવશે. ફિલ્મની વાર્તા જયદીપસિંહ ઝાલાએ લખી છે.